QUI LATINA CARMINA SCRIPSERUNT. 433 



inter et Purmerendam. In eo Pater Relandi sacras literas explica- 

 bat hominibus reformatam, ut vocant, relligionem profitentibus. 

 Inde Alcmariam, Alcmaria Amstelodamum vocatus, Hadriano 

 filio oblatam praeclara qusevis discendi occasionem non invidit. 

 Neque hoc nunc dico , quasi et alibi non fuisset discendi occa- 

 sio;sed Petrus Francius ornabat Cathedram Amstelodamensem, 

 neque alibi similes Francio reperiebantur. Relandus fuit 

 ex illorum numero, qui fidem fere faciunt sententiae Socraticae 

 apud Platonem in Menone , discere scilicet nihil aliud esse 

 quam recordari. Tanta enim celeritate linguae utriusque prin- 

 cipia arripuit, ut undecimo aetatis anno, Scholis relictis, ad 

 Amstelodamense Athenaeum transiret. Postea etiam Leidensem 

 et Ultrajectinam Academiam frequentavit , summum studium 

 atque operam in Philosophiam , Theologiam , et Orientis 

 literas conferens. In Ultrajectina deinde multos annos summa 

 cum laude docuit , frustra tentatus , ut Ultrajecto relicta , 

 sedem reruin suarum et f'amam nominis alio transferret. Pater 

 Hadrian! et ipse facultatem poeticam , a natura acceptam , 

 quantum a studio theologico sibi licere putaret , excoluit. 

 Ea facultas quasi haereditate ad filium pervenit, qui in Petrum 

 Francium incidens, nactus est praeceptorem, quo meliorem 

 eligere potuisset neminem. Huic igitur Galateam suam dedica- 

 vit pag. a. 



Tu puerum toneris finzisti primus ab annis, 



Si quid in his superest artis , id omne tuum est. > 



Cecinit nempe Galateam suam Relandus, tredecim Elegiis, 

 libello suavissimo, quo tantam adeptus est gloriam,ut omnia 

 ejus de literis Orientalibus scripta , quamvis summae doc- 

 trinae et acutissimi judicii, non magis celebrata sint, quam 

 unicus iste ingenii poetici lusus. Galatea primum prodiit, 



55 



